作者:李約
標題:從軍行三首
內容:看圖閑教陣，畫地靜論邊。烏壘天西戍，鷹姿塞上川。路長唯算月，書遠每題年。無複生還望，翻思未別前。柵壕三面鬥，箭盡舉烽頻。營柳和煙暮，關榆帶雪春。邊城多老將，磧路少歸人。殺盡金河卒，年年添塞塵。候火起雕城，塵沙擁戰聲。遊軍藏漢幟，降騎說蕃情。霜落滹沱淺，秋深太白明。嫖姚方虎視，不覺說添兵。